cyanic-selkie/wikianc huggingface dataset:
Aðþrengdar eiginkonur (4. þáttaröð)
Saga Bree
Bree Hodge þykist vera ólétt af barni Danielle svo að hún geti ætleitt það og alið upp án þess að einhver viti að það sé barn Danielle. Hún kemur að nokkrum hindrunum á leiðinni, þegar eldri kona vill snerta magann á henni og þegar grill-gaffli er stungið í falska magann hennar. Fyrrverandi tengdamóðir Bree kemst að fölsku óléttu Bree en lofar að halda því leyndu. Danielle missir vatnið í hrekkjavökupartýi Bobs og Lees á meðan hún er klædd sem Bree og Adam Mayfair, sem lofar að segja engum leyndarmálið, tekur á móti Benjamin Hodge. Danielle ákveður að Bree ali barnið upp og fer frá Fairview, líklegast til þess að fara í háskóla. Bree lætur síðan umskera Benjamin þrátt fyrir mótmæli Orsons. Til viðbótar við umskurðinn ætlar Bree að ala Benjamin upp í því sem kallað er „fjölskyldurúm“, þar sem Benjamin sefur uppí hjá henni og Orson. Eftir rifrildi við matarborðið byrjar Orson að sofa á sófanum á meðan Andrew flytur út eftir að hafa verið merktur sem „mistök“. Stuttu eftir það fer Bree að heimsækja Andrew og kemst loks að því að sonur hennar er orðinn að manni og að honum hafi tekist það vel.
Saga Gabrielle
Gabrielle Lang er ósátt í hjónabandi sínu við Victor. Hún vill byrja aftur með Carlos og þrátt fyrir að hann vilji það líka finnst honum að hann beri skyldur gagnvart Edie, sem þóttist fyrirfara sér til þess að fá Carlos aftur. Hún kemst að leyndum auðlindum hans í banka erlendis og notar auðinn til þess að kúga hann til þess að vera í sambandinu. Edie fær kynsjúkdóm úr ljósabekk sem hún lætur Carlos fá og hann gefur Gabrielle hann sem lætur Victor fá hann. Edie setur brotin saman og áttar sig á því hvað er í gangi. Hún ræður einkaspæjara og kemst að því að Carlos og Gaby eru saman. Edie sýnir Victor myndirnar með vonum um að hann geri eitthvað slæmt við Carlos. Í bátsferð langt úti á hafi segir Victor Gabrielle að hann viti um framhjáhaldið og tekur hann svartan poka út úr skápnum. Þegar Gabrielle óttast um að pokinn innihaldi byssu lemur hún hann í hausinn með ár, sem veldur því að hann dettur út fyrir. Hún hittir Carlos í landi og þau komast að því að það var alls ekki byssa í pokanum, aðeins peysa. Þau fara aftur út á sjó og finna Victor og draga hann aftur um borð. Victor og Carlos fara að slást. Þegar Victor er við það að drepa Carlos með hníf lemur Gabrielle Victor aftur út fyrir með árinni. Í þetta sinn finnst Victor ekki. Gabrielle og Carlos áætla að Victor sé daínn og koma aftur í land og senda bátinn aftur út á sjó á sjálfstýringunni og reyna að láta dauða Victors líta út fyrir að vera slys — og að þau hafi ekki komið nálægt honum. Tveir rannsóknarlögreglumenn koma að húsi Gabrielle og spyrja hana um hvar Victor sé að finna og á eftir fylgir samtal með Carlos og símtal frá Edie og finnst Victor lifandi, ómeðvitundarlaus á ströndinni og er farið með hann á spítala. Gabrielle skilur Carlos eftir heima og fer á spítalann og segja rannsóknarlögreglumennirnir að Victor muni ekki neitt. En eftir að mennirnir fara segir Victor að hann muni allt, en hann segir ekki hvað hann muni gera við upplýsingarnar. Hann er að lokum drepinn af grindverki sem stingst í gegnum magann á honum á meðan fellibylnum stendur. Gabrielle kemst að því í útför Victors að hún fá ekki krónu af peningunum hans vegna þess að hann vissi af framhjáhaldinu. Eftir að verða blindur og missa alla peningana sína í útlenda bankanum segir Carlos Gaby ekki frá blindunni, fyrr eftir að hún heyrði það frá Edie.
Saga Edie
Edie Britt sást síðast þegar hún var að hengja sig eftir að Carlos hætti með henni. En það kemur fram að Edie var aðeins að þykjast hengja sig til þess að fá Carlos til sín aftur. Carlos finnst hann vera ábyrgur fyrir Edie og tekur hana aftur, þrátt fyrir að vera ástfanginn af Gaby. Hún kemst að leyndum auðlindum Carlos í útlendum banka og notar auðinn til þess að kúga Carlos svo hann verði lengur hjá henni. Edie fær kynsjúkdóm úr ljósabekk sem hún lætur Carlos fá, sem lætur Gabrielle fá sem að lokum smitar Victor. Edie setur brotin saman og kemst að því hvað er í gangi. Hún ræður einkaspæjara sem tekur myndir af Gaby og Carlos að kyssast. Edie sýnir Victori myndirnar og vonast til þess að hann geri Carlos eitthvað slæmt. Gaby og Edie tala saman þegar fellibylurinn gengur yfir og gjaldkerinn hans Carlos lætur Edie óvart fá upplýsingarnar um útlenda bankareikninginn, þegar hann heldur að Edie sé Gaby. Eftir ryskingar fjúka blöðin í burtu og neyðast þær báðar til þess að flýja fellibylinn og fara inn í kjallara hjá Edie þar sem þær neyðast til þess að endurmeta og laga samband sitt, sem hefur verið brothætt síðan úr síðustu þáttaröð. Seinna í þáttaröðinni kemst Edie að því að Benjamin er raunverulega sonur Austin og Danielle en ekki Bree og Orson. Eftir að Edie reynir að kúga Bree með þessum upplýsingum segir Bree hinum þremur sannleikann. Allar fjórar tala við Edie. Edie sést síðast tala við son sinn um að hún komi að heimsækja hann á Mæðradaginn og hann eigi eftir að eyða mun meiri tíma með henni héðan í frá.
Fimm ár fram í tímann
Lynette kemur heim til Tom og sér lögreglubíl fyrir utan húsið. Lögreglumaður er að tala við Tom um að eitt barna hans hafi stolið bíl. Þegar Lynette segist ætla að tala við Porter um þetta, vegna þess að hann fór á unglingaheimili venga svona atviks, segir Tom að í þetta skiptið hafi það verið Preston.
Bree kemur heim eftir póker og Andrew tekur á móti henni og segir henni að það sé kona frá New York Time í símanum og hún vilji taka viðtal við hana (þar sem hún er frægar matreiðslubókahöfundur) og Orson Hodge kallar á hana og Bree segir Andrew að konan þurfi að taka viðtalið á morgun vegna þess að hana langi til þess að fara í freyðibað með eiginmanninum sínum.
Gabrielle fer upp lítið máluð og sér dætur sínar, Juanitu og Celiu Solis, leika sér með málningardótið hennar og kjólana.
Edie sést ekki en á þessum tíma verður hún gift og undirbýr sig að snúa aftur á Bláregnsslóð, sem verður ráðgáta fimmtu þáttaraðar.
Katherine, sem nú er sjötta aðalpersónan, kemur heim úr póker og þá eru skilaboð á símsvaranum. Skilaboðin eru frá Dylan sem var að koma frá París, sem segir móður sinni spennt frá því að kærastinn hennar hafi beðið hennar undir Eiffel-turninum.
Heimildir
Gotowe na wszystko
Yinlu Foods
Yinlu Foods er kínverskt fyrirtæki sem sérhæfir sig í framleiðslu unnina og undirbúna matvæla og drykkjarvara. Árið 2011, keypti Nestlé 60% hlutafjár í Yinlu Foods, varð móðurfélag þess og helsti hluthafi.
Árið 2012 var fyrirtækið með 10.000 starfsmenn í þremur verksmiðjum og var að byggja tvær til viðbótar. Tekjur fyrirtækisins 2010 námu $ 812.000.000 USD.
The Hives
thumb|The Hives The Hives er sænsk rokkhljómsveit. Hljómsveitin var stofnuð árið 1993.
Manilluskel
Manilluskel (fræðiheiti: Ruditapes philippinarum) er samloka af freyjuskeljarætt.
Útlit
Skelin er sterkbyggð og eru útlínur hennar ferhyrndar. Skelin hefur fundist marglita en oftast er hún hvít með smá brúnum lit. Algeng stærð á skelinni er 25 – 57 mm. Manilluskel lifir best á sandbotni eða í drullu. Hún nærist með því að sía vatn í gegnum sograna. Skelin er grotæta og hefur hún tvo sograna, annar sem þrýstir vatninu út á meðan hinn sýgur vatnið inn. Einnig lifir skelin á svifþörungum.
Lifnaðarhættir
Skeljarnar grafa sig 15 – 20 cm djúpt ofan í sand og lifa þær þar. Æxlun fer fram utan skeljarinnar, oftast á sumrin en getur þó byrjað að vori til ef aðstæður eru góðar og hitastig hátt. Lirfan syndir í 10 – 15 daga en þá sest hún niður á 0,5 mm dýpi á sandbotni. Helstu óvinir þessara skelja eru ýmsir fjörukrabbar, krossfiskur og fuglar. Einn fjörukrabbi getur étið allt að 5 – 6 skeljar á dag.
Veiðar, ræktun og vinnsla
Mikil þróun hefur verið á vinnslu, framleiðslu og ræktun á skeljunum. Grunnurinn er að safna saman skeljum úr fjörum, þær eru svo látnar liggja í tanki í að minnsta kosti 42 klukkustundir. Þær eru svo settar í 0,5, 1 eða 2 kg poka og dreift þannig á markaði, ýmist til áfram vinnslu í niðursuðu eða ferskt á markað. Geymsluaðstæður skeljarinnar er 3 – 10°C og geta þær haldið bragði og ferskleika í allt að fimm daga. Skeljarnar eru svo ýmist eldaðar upp úr ediki eða annars konar bragðbætum. Í Mið-Evrópu er þekktasti rétturinn „ameixas a marineira“ þar eru skeljarnar látnar marinerast í einhvers konar pækil (saltvatni) og eldaðar upp úr sérstökum sósum, oft lauk eða hvítlauks og oft drukkið hvítvín með.
Aukning í framleiðslu
Vegna verðmæta sem fólgin er í manilluskel er búið að dreifa henni og rækta á ýmsum stöðum í heiminum. Ofveiði í evrópsku dúkaskelinni (l. ruditapes decussatus) leiddi til mikils innflutnings á manilluskel í evrópsk vötn. Fyrst var skelin ræktuð í Frakklandi árið 1972. Í dag er skelin ræktuð í Bandaríkjunum, Bretlandi, Portúgal, Írlandi, Spáni og Ítalíu. Unnið er að því að rækta skelina í fleirum löndum en þar má helst nefna í Noregi, Þýskalandi, Belgíu, Marokkó og Ísrael. Í kjölfar mikillar ræktun á manilluskel í Evrópu, þá sérstaklega Ítalíu, Frakklandi og Írlandi hefur framleiðsla á skelinni verið meiri og hefur verið mikil aukning, meiri en í evrópsku dúkaskel. Í dag er manilluskel með meiri markaðshlutdeild í skeljalöndun en evrópska dúkaskelin.
Síðan 1991 hefur manilluskel framleiðsla aukist gífurlega eða sexfaldast. Hún er nú ein af mest unnu tegundum í heiminum en unnin voru 2,36 milljón tonn árið 2002. Kína er langstærsti framleiðandinn en Kínverjar unnu 97,4% af heildarframleiðslunni árið 2002. Ítalir hafa aukið hlut sinn eftir að hafa verið kynntir fyrir manilluskel. Árið 2002 framleiddu Ítalir 41 þúsund tonn sem gerir þá næst stærsta framleiðanda í heiminum á manilluskel. Flestar skeljarnar eru seldar lifandi á ferskfisk mörkuðum á um 65 kr/kg. Í Kína eru þær oft djúpsteiktar eða settar í súpu.
Skeljarnar eru einnig frystar í vakúm pakkningum og útfluttar til Japan. Frakkar og Bretar hafa einnig flutt inn ferskar skeljar frá Kína. Ítalir flytja mikið af sínum skeljum til Spánar. Einnig flytja Írar megnið af sinni framleiðslu til Frakklands og Spánar. Framboð hefur aukist gífurlega á undanförnum árum en hér áður fyrr var verðið í Evrópu um 1200 kr/kg árið 1983 en lækkaði fljótt niður í 600 kr/kg árið 1990.
Hanveldið
thumb|right|Kort sem sýnir útbreiðslu Hanveldisins 87 f.Kr. Hanveldið (hefðbundin kínverska: 漢朝; einfölduð kínverska: 汉朝; pinyin: Hàn Cháo; Wade-Giles: Han Ch'ao; 206 f.Kr. - 220 e.Kr.) var keisaraveldi sem fylgdi á eftir Kinveldinu og kom á undan Konungsríkjunum þremur í Kína. Hanveldið var ættarveldi stofnað af Liu Bang af hinni valdamiklu Liu-ætt. Til þessa dags talar meirihluti Kínverja um sig sem Han-kínverja.
Á tímum Hanveldisins varð Kína konfúsískt ríki og landbúnaður, verslun og iðnaður blómstraði. Íbúafjöldi ríkisins náði yfir 55 milljónir. Um leið náðu áhrif ríkisins til Kóreu, Mongólíu, Víetnam, Japans og Mið-Asíu. Á tímum Hanveldisins varð Silkivegurinn til þar sem kínverskt silki var flutt vestur á bóginn.
Tímabil Hanveldisins skiptist í tvennt: Fyrra Hanveldið eða Vestur-Hanveldið með höfuðborg í Chang'an (204 f.Kr. - 24 e.Kr.) og Síðara Hanveldið eða Austur-Hanveldið með höfuðborg í Luoyang (25 - 220 e.Kr.).
Hrun Hanveldisins stafaði af ýmsum þáttum, ekki síst slæmum aðbúnaði bænda og miklum völdum landeigenda, ásamt útbreiðslu taóisma sem boðaði jafnrétti. Á endanum hrundi miðstjórnin og einstakir stríðsherrar tóku völdin í sínar hendur. Eftir 220 söfnuðust völdin á þrjú konungsríki Cao Wei, Shu Han og Sun Wu.
Hindisvík
thumb|280 px|Hindisvík Eyðibær í Hindisvík|thumbnail Hindisvík er eyðibýli á Vatnsnesi í Vestur-Húnavatnssýslu. Þar var áður prestsetur. Bærinn stendur við samnefnda vík. Hindisvík var mikil hlunnindajörð og er þar stórt selalátur sem hefur verið friðað lengi.
Sigurður Norland og Hindisvík
Sigurður Norland fæddist í Hindisvík og ólst þar upp og þegar hann varð prestur í Tjarnarprestakalli á Vatnsnesi kaus hann ekki að sitja prestsetrið Tjörn heldur bjó í Hindisvík. Hann keypti svo jörðina á uppboði árið 1919 þegar móðir hans hætti búskap. Sigurður var áhugamaður um verndun sela og hvala og uppgang Hindisvíkur sem þéttbýlis. Hann lét friða selalátrið í Hindisvík árið 1940. Sigurður sá fyrir sér að í Hindisvík yrði verslunarstaður og umskipunarhöfn. Hindisvík var verslunarstaður 1924.
Örnefnið Hindisvík
Í Auðunarmáldögum frá 1318 er nafnið skrifað „hamdisvyk“ Í Ólafsmáldögum frá 1461 er nafnið skrifað „hanndis vik“. Bærinn er nefndur Vík á Vatnsnesi í Sjávarborgarannál fyrir árið 1686. Í Jarðabók Árna Magnússonar og Páls Vídalíns er jörðin nefnd Vijk en tekið fram að sumir noti forna heitið Hindisvijk. Bæði nöfnin Vík og Hindisvík eru í Jarðatali Johnsens en Hindisvík á Íslandskorti Björns Gunnlaugssonar árið 1844. Í jarðatalinu frá 1861 er nafnið Hindingsvík. Í sóknarlýsingu 1840 notar sr. Ögmundur Sigurðsson ýmist myndina Hindingsvík eða Vík.
Fonseca-flói
thumb|right|Kort af Hondúras. Fonseca-flói er neðst til vinstri Fonseca-flói er flói sem gengur inn í sunnanverða Mið-Ameríku. Þrjú lönd eiga strönd að flóanum: El Salvador, Hondúras og Níkaragva. Spænski landvinningamaðurinn Gil González Dávila uppgötvaði flóann árið 1522 og nefndi hann eftir velgjörðarmanni sínum, Juan Fonseca erkibiskup.
U Thant
Thant (búrmíska: ဦးသန့်; 22. janúar 1909 – 25. nóvember 1974), yfirleitt kallaður með heiðurstitlinum U Thant, var búrmískur ríkiserindreki og þriðji aðalritari Sameinuðu þjóðanna frá 1961 til 1971. Hann var valinn í embættið eftir að fyrirrennari hans, Dag Hammarskjöld, lést í flugslysi í september 1961. Thant var fyrsti maðurinn frá landi utan Evrópu sem gegndi embættinu og gegndi því lengur en nokkur annar, í tíu ár og einn mánuð.
Thant kom frá bænum Pantanaw og hlaut menntun í Þjóðarháskóla Búrma og Rangoon-háskóla. Thant var pólitískur hófsemismaður sem fetaði milliveg á milli þjóðernissinna og þeirra sem vildu halda tryggð við breska heimsveldið á rósturtímum í Mjanmar. Hann var návinur fyrsta forsætisráðherra Mjanmar, U Nu, og gegndi ýmsum embættum í ríkisstjórn Nu frá 1948 til 1961. Thant þótti yfirvegaður og hispurslaus og var því virtur meðal kollega sinna.
Thant var útnefndur aðalritari Sameinuðu þjóðanna árið 1961 eftir að forveri hans, Dag Hammarskjöld, lést í flugslysi. Á fyrsta kjörtímabili sínu stóð Thant fyrir samningaviðræðum milli Johns F. Kennedy Bandaríkjaforseta og Nikita Krústsjov leiðtoga Sovétríkjanna í Kúbudeilunni árið 1962 og tókst að forða heimsbyggðinni frá miklum hörmungum. Í desember sama ár skipaði Thant Grandslam-aðgerðina svokölluðu, sem batt enda á uppreisn í Kongó. Thant var endurkjörinn aðalritari með öllum atkvæðum öryggisráðsins þann 2. desember 1966. Á seinna kjörtímabili sínu varð Thant vel þekktur fyrir að gagnrýna aðgerðir Bandaríkjamanna í Víetnamstríðinu. Hann skipulagði inngöngu ýmissa nýsjálfstæðra afrískra og asískra ríkja í Sameinuðu þjóðirnar. Thant neitaði að gegna kjörtímabili í þriðja sinn og settist í helgan stein árið 1971.
Æsku- og uppvaxtarár
Thant var elstur fjögurra bræðra, fæddur í Pantaw í Búrma sem þá var undir nýlendustjórn. Hann var af ætt þokkalega stæðra landeigenda og hrísgrjónakaupmanna. Po Hnit, faðir hans, var menntaður í Kalkútta og sagður eini íbúi heimaþorps síns sem talað gat ensku. Hann var meðal stofnenda dagblaðsins Thuriya (Sólin) í Rangoon. Þótt fjölskyldan væri sanntrúaðir búddistar af þjóð Bamara, var meðal forfeðra hennar að finna fólk frá Indlandi og Kína, af ýmsum trúarbrögðum. Allir bræðurnir fjórir leituðu sér menntunar og urðu stjórnmálamenn eða háskólakennarar.
Po Hnit bjó yfir miklu bókasafni, þar sem finna mátti fjölda verka eftir breska og bandaríska höfunda. Thant varð snemma mikill bókaormur og var uppnefndur heimspekingurinn af skólafélögum sínum. Auk bóklesturs varði hann miklum tíma í íþróttir og tónlist. Aðeins ellefu ára gamall tók hann þátt í stúdentaverkföllum sem beindust að óvinsælli háskólalöggjöf árið 1920. Fjórtán ára gamall missti hann föður sinn og deilur vegna erfðamála leiddu móður hans og fjölskylduna í mikil fjárhagsleg vandræði.
Árið 1931 varð Thant hæstur í landinu í könnun á færni kennara og var gerður að skólastjóra, 25 ára að aldri. Á þessum árum skrifaði hann reglulega í blöð og tímarit undir höfundarnafninu Thilawa og samdi fjölda bóka, þar á meðal rit um Þjóðabandalagið. Meðal þeirra sem höfðu hvað mest áhrif á hinn unga höfund var Indverjinn Mahatma Gandhi. Í hinu viðkvæma pólitíska ástandi í Búrma á þessum árum sigldi Thant milli skers og báru með ákafa sjálfstæðissinna á aðra hönd en breska sambandssinna á hina.
Embættismaðurinn
Á árum seinni heimsstyrjaldarinnar var Búrma hernumið af Japönum frá 1942-45. Hernámsstjórnin fékk Thant til Rangoon til að stýra nefnd um endurskipulagningu skólakerfisins. Þegar til kastanna kom reyndist Thant ekki hafa nein raunveruleg áhrif og hélt hann því aftur til síns heima. Þegar Japanir freistuðu þess að taka upp kennslu á japönsku í framhaldsskólum neitaði Thant að hlýða og starfaði með vaxandi andspyrnuhreyfingu.
Þegar Búrma öðlaðist sjálfstæði frá Bretlandi árið 1948 varð Nu fyrsti forsætisráðherra hins nýja ríki og skipaði Thant sem yfirmann ríkisútvarpsins. Þegar þar var komið sögu hafði borgarastyrjöld brotist út í landið. Karen-þjóðin greip til vopna og stefndi Thant lífi sínu í hættu við að halda í herbúðir uppreisnarliðsins til að freista þess að koma á friði. Samningaviðræðurnar fóru út um þúfur og árið eftir var heimabær Thant og heimili hans brennt til grunna af uppreisnarmönnum. Árið 1950 fékk hann valdamikið embætti í upplýsingaráðuneytinu og frá 1951-57 var hann aðstoðarmaður forsætisráðherrans og sá meðal annars um að skipuleggja utanlandsferðir U Nu, semja ræður hans og taka á móti gestum. Allan þann tíma var hann nánasti ráðgjafi og samstarfsmaður forsætisráðherrans.
Aðalritarakjörið 1961
Eftir sviplegt fráfall Dag Hammarskjöld hófst þegar leit að eftirmanni hans. Sovétmenn töluðu fyrir því að breyta yfir í þriggja aðalritarakerfi, þar sem einn kæmi frá Sovétríkjunum en annar frá Bandaríkjunum, en þær hugmyndir mættu andstöðu. Ákveðið var að velja úr hópi samstarfsmanna Hammarskjöld og reyndist Thant vera sá eini sem risaveldin tvö gátu komið sér saman um. Þrátt fyrir það liðu enn fjórar vikur þar sem stórveldin tókust á um valið.
Í nóvember 1961 var Thant kjörinn einróma af allsherjarþingi SÞ og skyldi fyrsta kjörtímabilið renna út vorið 1963, innan við einu og hálfu ári síðar. Árið 1962 var honum þó veitt endurnýjað umboð og aftur árið 1966. Thant lét af störfum árið 1971 eftir tíu ár og tvo mánuði í embætti, lengur en nokkur annar sem gegnt hefur starfinu.
Eldskírnin: Kúbudeilan
Þegar á fyrsta starfsári sínu í embætti stóð Thant frammi fyrir erfiðu verkefni sem var Kúbudeilan, þegar veröldin stóð á barmi kjarnorkustríðs. Þann 20. október 1962, tveimur dögum áður en Bandaríkjastjórn sendi frá sér opinbera yfirlýsingu um málið, sýndi John F. Kennedy Bandaríkjaforseti Thant loftmyndir sem sýndu fram á uppsetningu sovéskra eldflauga á Kúbu. Forsetinn fyrirskipaði í kjölfarið hafnbann til að koma í veg fyrir vopnaflutninga sovéskra skipa sem voru á leið til eyjarinnar. Til að afstýra vopnuðum átökum lagði Thant til að Bandaríkin ábyrgðust að ráðast ekki á Kúbu í skiptum fyrir brotthvarf sovésku flauganna. Nikita Krústsjov leiðtogi Sovétríkjanna tók vel í tillögurnar sem urðu grundvöllur áframhaldandi viðræðna.
Þann 27. október var bandarísk U-2 flugvél skotin niður yfir Kúbu sem jók enn á spennuna milli aðila. Kennedy var undir miklum þrýstingi frá samstarfsmönnum sínum að grípa til vopna. Forsetinn batt hins vegar vonir við friðarumleitanir Thant og sagðist ekki vilja spilla fyrir þeim með því að sökkva sovésku skipi í miðjum samningaumleitunum.
Viðræður héldu áfram. Bandaríkin féllust á að taka niður eldflaugar sínar í Tyrklandi og heita því að ráðast ekki á Kúbu gegn því að sovésku flaugarnar væru fjarlægðar. Thant flaug til Kúbu og hvatti Fidel Castro til að hleypa vopnaeftirlitsmönnum SÞ inní landið og að skila líki flugmanns U-2 vélarinnar. Castro, sem var fokillur yfir að Sovétmenn hefðu fallist á brotthvarf flauganna án samráðs við hann, harðneitaði að taka við eftirlitsmönnum en skilaði þó líkamsleifunum. Í staðinn fór vopnaeftirlitið fram úr lofti og frá bandarískum herskipum. Kjarnorkustyrjöld stórveldanna hafði verið afstýrt.
Fyrra heila kjörtímabilið: Stríð í Kongó
Endurkjör Thant sem aðalritara S.Þ. var gulltryggt þegar Krústsjov fór fögrum orðum um hann í bréfum sínum til Kennedy Bandaríkjaforseta. Í nóvember 1962 samþykkti allsherjarþingið einum rómi að gera hann að formlega skipuðum aðalritara í stað þess að vera tímabundið settur og skyldi kjörtímabilinu ljúka árið 1966. Hefðbundið kjörtímabil var fimm ár, en Thant vildi sjálfur miða við fjögur ár því hann leit svo á að þetta fyrsta starfsár hans og það sem á eftir kæmi myndi saman jafngilda einu fimm ára tímabili.
Þrátt fyrir að vera einlægur friðarsinni og búddisti, hikaði Thant ekki við að beita valdi ef þurfa þótti. Í Kongódeilunni gerðu aðskilnaðarsveitir Katanga-héraðsins ítrekað árásir á liðsmenn Sameinuðu þjóðanna í landinu. Í desember 1962, eftir fjögurra daga árásir í Katanga, fyrirskipaði Thant Aðgerðina alslemmu (e. Operation Grandslam) til að tryggja frjálsa för S.Þ.-liða í héraðinu. Aðgerðin reyndist árangursrík og gerði endanlega út um uppreisn aðskilnaðarsinnanna. Í janúar 1963 komst höfuðborg uppreisnarliðsins, Elizabethville undir full yfirráð Sameinuðu þjóðanna. Í ræðu við Columbiu-háskóla lýsti Thant þeirri von sinni að aðgerðum Sameinuðu þjóðanna í Kongó yrði lokið um mitt ár 1964.
Fyrir þátt sinn í lausn Kúbudeilunnar og vegna friðargæsluverkefna S.Þ. tilkynnti fastatrúi Noregs hjá Sameinuðu þjóðunum Thant að til stæði að veita honum Friðarverðlaun Nóbels árið 1965. Thant mun hafa svarað á þá leið að hlutverk aðalritarans væri að stuðla að friði og það væri því í raun bara sjálfsögð skylda hans. Gunnar Jahn, formaður verðlaunanefndarinnar var afar andsnúin því að veita Thant verðlaunin og var á síðustu stundu tekin sú ákvörðun að þau skyldu falla UNICEF í skut. Aðrir í nefndinni studdu Thant. Þrátefli þetta stóð í þrjú ár og árin 1966 og 1967 voru engin friðarverðlaun veitt þar sem Gunnar Jahn beitti í raun neitunarvaldi gegn því að Thant hlyti þau. Ralph Bunche, einn af næstráðendum Thant og sjálfur Nóbelsverðlaunahafi, sagði afstöðu Jahn fela í sér gríðarlegt ranglæti í garð Thant.
Á aðfangadag árið 1963 brutust út átök á Kýpur. Tyrkneska þjóðarbrotið leitaði í öruggt skjól sem skyldi lykilstofnanir samfélagsins eftir undir stjórn Kýpur-Grikkja. Friðargæslulið undir breskri stjórn reyndist ófært um að stilla til friðar og ráðstefna stríðandi fylkinga í Lundúnúm í janúar 1964 skilaði engum árangri. Þann 4. mars 1964, þegar stigvaxandi átök blöstu við, samþykkti öryggisráð S.Þ. einróma að fela Thant að koma á laggirnar friðargæsluliði S.Þ. á Kýpur. Jafnframt var aðalritaranum falið að skipa sáttasemjara sem fundið gæti friðsamlega lausn á Kýpurdeilunni. Thant freistaði þess að skipa Galo Plaza Lasso frá Ekvador til starfans, en þegar Tyrkir vísuðu skýrslu hans um ástandið á bug sagði Plaza af sér og embætti sáttasemjarans lognaðist út af.
Í apríl 1964 féllst Thant á tillögu Vatíkansins um að taka sjálft að sér hlutverk hlutlauss eftirlitsaðila. Sú ákvörðun virðist hafa verið tekin af Thant einum án nokkurs atbeina öryggisráðsins.
Þjóðvegur 60
Þjóðvegur 60 eða Vestfjarðavegur er vegur sem liggur um Ísland.
Verkamannaflokkurinn (Ástralía)
Ástralski verkamannaflokkurinn (e. Australian Labor Party; gjarnan skammstafað ALP ) er ástralskur stjórnmálaflokkur sem kennir sig við jafnaðarstefnu. Flokkurinn er aðili að Framfarabandalaginu og var aðili að Alþjóðasambandi jafnaðarmanna frá 1966 til 2014.
Verkamannaflokkurinn rekur uppruna sinn til verkalýðshreyfinga sem stofnaðar voru á tíunda áratugi 19. aldar í nýlendunum sem urðu síðar að ástralska samveldinu, sér í lagi í Nýja-Suður-Wales og Queensland. Það var í Queensland sem Anderson Dawson, leiðtogi verkalýðshreyfingannaí nýlendunni, stofnaði fyrstu ríkisstjórn jafnaðarmanna í sögunni. Sú stjórn var minnihlutastjórn og entist aðeins í eina viku. Stofnun Verkamannaflokksins er miðuð við 8. maí 1901, en þá fundaði „þingflokkur“ þeirra (þ.e. fulltrúar verkamanna á ástralska þinginu) í fyrsta sinn.
Leiðtogar Verkamannafloksins
Leiðtogar Verkamannaflokksins frá stofnun hans hafa verið:
Sögn
thumb|right|[[Vlad Tepes er dæmi um sögulega persónu sem er viðfangsefni fjölda sagna.]] Sögn er frásögn sem segir frá sögulegum viðburðum og atvikum og bæði sögumaður og áheyrendur upplifa sem raunsanna þótt hún byggist oftast nær á hefðbundnum sagnaminnum. Kraftaverk og aðrir yfirnáttúrulegir atburðir sem eiga sér stað í sögnum eru þannig settir fram sem eitthvað sem raunverulega á að hafa gerst, ólíkt því sem gerist í ævintýrum. Sögutími sagna er mjög mismunandi. Þannig segja fornsagnir frá atburðum sem gerðust fyrir langa löngu, eins og dýrlingasagnir, sagnir um Artúr konung, William Tell og Hróa Hött, meðan samtímasagnir segja frá nýliðnum atburðum og nafngreindu fólki sem áheyrendur hafa jafnvel þekkt eða þekkja til. Flökkusagnir eru sögur sem ferðast milli staða og breytast eftir nýju samhengi. Dæmi um nútímaflökkusagnir eru sagan um köngulóna í jukkunni og köttinn í örbylgjuofninum, sem eru algengar víða um heim en birtast í ólíkum myndum.
Sage Legende Segn Sägen 传奇
Silfurskotta
Silfurskotta (fræðiheiti: Lepisma saccharina) er skordýr af kögurskottuættbálki. Tegundin er sú eina í Lepisma ættkvíslinni. Almennt er litið á silfurskottur sem meindýr þó þær hafi engin áhrif á heilsu manna og skemmdirnar sem þær valdi á híbýlum þeirra séu hverfandi. Fullvaxnar silfurskottur eru á milli 7–12 mm langar og er nafn þeirra dregið af silfurgráum litnum.
Klapparmáfur
Klapparmáfur (fræðiheiti Larus cachinnans) er máfategund. Hún þekkist á gulgrænum löppum, sterklegum goggi, dökkgráu baki, svörtum vængendum, litlum hvítum blettum og rauðum hring kringum augu. Klapparmáfur sást fyrst á Íslandi í Arnarnesvogi árið 1995. Sitjandi klapparmáfur líkist sílamáfi en fætur sílamáfs eru appelsínugulari og bak hans dekkra. Á flugi líkist klapparmáfur silfurmáfi en bak silfurmáfs er ljósara og hvítir blettir stærri.
Silfurskotta
Líffærafræði
Silfurskottur eru lítil, ljósfælin, ófleyg skordýr sem eru meðal manna þekktasta tegund kögurskottna ættbálksins, þau nærast einkum á plöntuafurðum, kolvetnum, sykri og sterkju og eru nú algengastar í híbýlum manna, en lifðu áður fyrr í laufhrúgum, trjáberki eða í litlum rifum.
Áshverfi
Áshverfi er bæjarhverfi nálægt Hrútsvatni í Ásahreppi í Rangárvallasýslu.
Æxlihnúður
Ef gróin þroskast í kólfum er æxlihnúðurinn kallaður kólfhirsla (basidioma), en ef þau þroskast í grósekkjum er hann kallaður askhirsla (ascoma).
Félags- og tryggingamálanefnd Alþingis
Félags- og tryggingamálanefnd var ein af fastanefndum Alþingis. Hún fjallaði meðal annars um mál sem vörðuðu almannatryggingar, húsnæðis- og atvinnumál, málefni fatlaðra, stjórn sveitarfélaga, Tryggingastofnun ríkisins og vernd barna og ungmenna. Fastanefndum Alþingis var fækkað úr tólf í átta þann 1. október 2011 og heyra málefni félags- og tryggingamálanefndar í dag að mestu leyti undir velferðarnefnd.
Seishiro Shimatani
Seishiro Shimatani (6. nóvember 1938 - 24. október 2001) var japanskur knattspyrnumaður. Hann spilaði 1 leiki með landsliðinu.
Sigtún (skemmtistaður)
Sigtún var skemmti- og veitingastaður sem opnaður var árið 1963 að Thorvaldsensstræti 2 við Austurvöll í Reykjavík, í húsi sem gekk undir nafninu Sjálfstæðishúsið. Eigandi staðarins var Sigmar Pétursson. Sigtún var rekið í húsnæðinu til ársins 1973 en ári síðar opnaði Sigmar stóran nýjan skemmtistað undir sama nafni við Suðurlandsbraut 26. Staðurinn var rekinn þar til ársins 1987.
Upphafsöld
thumb|right|Hugmynd listamanns um landslag á Upphafsöld. Upphafsöld er jarðsögulegt tímabil sem nær frá myndun jarðskorpunnar fyrir 4000 milljón árum að súrefnisbyltingunni fyrir 2500 milljón árum þegar frumlífsöld hófst. Á upphafsöld kólnaði yfirborð Jarðar nægilega til að meginlandsflekarnir gætu myndast og líf gat hafist.
Upphafsöld var áður látin ná frá myndun jarðar fyrir 4540 milljón árum. Undir lok 20. aldar var tekið að nota hugtakið hadesaröld yfir tímabilið fram að myndun storkubergs. Upphafsöld skiptist í frumupphafsöld (4000 til 3600 milljón árum fyrr), fornupphafsöld (3600 til 3200 milljón árum fyrr), miðupphafsöld (3200 til 2800 milljón árum fyrr) og nýupphafsöld (2800 til 2500 milljón árum fyrr).
Columbia (ofurtölva)
thumb|right|Séð yfir vélasal Columbia Columbia er ofurtölva byggð af Silicon Graphics og Bandarísku geimferðarstofnuninni NASA, hún er sem stendur (samkvæmt TOP500 listanum) fjórða öflugasta ofurtölva í heimi (á eftir Blue Gene/L) en hraði hennar mældist 51,87 teraflop í LINPACK hraðaprófunum.
Verk hennar eru að herma eftir geimferðum, spá fyrir um veðurfar, gera rannsóknir á lofthjúpi jarðar auk þess sem aðrar ríkisstofnanir og rannsóknarstofur Bandaríkjanna fá aðgang að henni fyrir hin ýmsu verkefni.
Hönnun
Columbia er samansett af tuttugu 512 örgjörva SGI Altix 3700 BX2 vélum eða samtals 10.240 örgjörvum. Hún keyrir eina ræsimynd af Linux kjarnanum en aldrei áður hefur jafn mörgum örgjörvum verið stjórnað af einu Linux kerfi (Kalpana tölva NASA átti fyrra metið með 512 örgjörva). Innbyrðis eru vélarnar tengdar saman með Voltaire InfiniBand ISR 9288 288 tengla skipti (e. switch) sem hefur allt upp í 1.024 megabæta færslugetu á sekúndu.
Samanlagt vinnsluminni hennar er 20.480 terabæt, og geymslupláss hennar 440 terabæt en gögn eru geymd á SGI InfiniteStorage vélum sem tengd eru við hana.
Granatepli
Lýsing
Granatepli kemum frá Persíu (Íran) og hefur verið ræktað í Georgíu, Armeníu og við Miðjarðarhafið í margar aldir. Í Georgíu og Armeníu og austur fyrir Svartahafið vex Granatepli villt.
Tryggvi Emilsson
Tryggvi Emilsson (20. október 1902 – 6. mars 1993) var íslenskur rithöfundur. Helsta verk hans er sjálfsævisaga sem kom út í þremur bindum á áttunda áratug tuttugustu aldarinnar. Hún var tilnefnd til Bókmenntaverðlauna Norðurlandaráðs.
Granatepli
Lýsing
Granatepli barst til Suður-Ameríku og Kaliforníu með spænskum landnemum árið 1769 og er nú ræktað aðallega í þurrari hlutum Kalíforníu og Arizona þar sem unninn er ávaxtasafi úr berjum þess. Ávextir granateplis eru taldir heilsubætandi og fyrirbyggja sjúkdóma.
Blóm granateplis eru skærrauð, 3 sm að þvermáli með fjórum til fimm krónublöðum. Ávöxturinn er milli sítrónu og greipaldins að stærð, 5-12 sm í þvermál, aldinið er rautt og inniheldur um 600 fræ. Granatepli þolir vel þurrk. Á svæðum þar sem mikið úrkoma er þá skemmast ræturnar oft vegna sveppasýkingar.Granatepli þolir frost allt að −10 °C.
Primula cuneifolia
Primula cuneifolia er blóm af ættkvísl lykla.
Listi yfir landsnúmer
Landsnúmerin eru hluti af alþjóðlegu númeraskipulagi og eru aðeins nauðsynleg þegar hringt er milli landa. Þá er landsnúmerið sett framan við símanúmerið sem er samkvæmt landsbundnu númeraskipulagi hvers lands fyrir sig. Samkvæmt hefð er settur plús (+) fyrir framan landsnúmerið til að tákna að á undan því á að setja inn númer fyrir millilandasímtal sem getur verið ólíkt milli landa. Lönd sem eru í númerakerfi Norður-Ameríku nota til dæmis 011, en flest lönd í Afríku, Asíu og Evrópu nota 00. Í GSM-kerfinu kemur númer fyrir millilandasímtal stundum sjálfkrafa þegar notandi slær inn plús.
Svæði 2: Aðallega Afríka
(en líka Arúba, Færeyjar, Grænland og Bresku Indlandshafssvæðin).
Svæði 3-4: Evrópa
Upphaflega fengu fjölmennari Evrópulönd, eins og Spánn, Bretland og Frakkland, tveggja stafa landsnúmer, af því þau voru með lengri símanúmer innanlands; en minni lönd, eins og Ísland, fengu þriggja stafa landsnúmer. Frá 9. áratug 20. aldar hafa öll ný landsnúmer verið þriggja stafa, óháð stærð landsins.
Claude Henri de Rouvroy, Comte de Saint-Simon
thumb|Málverk af Henri de Saint-Simon (1848), eftir [[Adélaide Labille-Guiard]]Claude Henri de Rouvroy, comte de Saint-Simon (17. október 1760 - 19. maí 1825), oftast nefndur Henri de Saint-Simon var franskur stjórnmálamaður, athafnamaður og hugsuður sem hafði veruleg áhrif á stjórnmál, hagfræði, félagsfræði og vísindaheimspeki. Hann er upphafsmaður hugmyndafræði "Saint-Simonisma," sem hafði mikil áhrif á marga sósíalíska og frjálslynda hugsuði 19 aldar. Saint-Simon er talinn vera einn fyrstur til að greina iðnbyltinguna sem gekk yfir á árunum 1780-1840.
Hugmyndaleg viðurkenning Saint-Simons á víðtæku-efnahagslegu framlagi, og uppljómun hans á vísindalegri þekkingu, veittu fljótlega innblástur og áhrif á útópískan sósíalisma, Frjálslynda stjórnmálafræðinginn John Stuart Mill, anarkisma í gegnum stofnandann Pierre-Joseph Proudhon sem fékk innblástur af hugsun Saint-Simon og marxisma þar sem Karl Marx og Friedrich Engels sögðu Saint-Simon vera innblástur af hugmyndum sínum og flokkuðu hann meðal útópískra sósíalista. Skoðanir Saint-Simon höfðu einnig áhrif á 20. aldar félagsfræðinginn og hagfræðinginn Thorstein Veblen, þar á meðal stofnanahagfræði sem Veblen skapaði, en hún hefur haft áberandi hagfræðinga sem fylgismenn.
Fyrri ár
Í upphafi frönsku byltingarinnar árið 1789 samþykkti Saint-Simon fljótt byltingarkenndar hugsjónir um frelsi, jafnrétti og bræðralag. Á fyrstu árum byltingarinnar helgaði Saint-Simon sig því að skipuleggja stórt iðnaðarmannvirki til að stofna vísindaskóla umbóta. Hann þurfti að afla fjár til að ná markmiðum sínum, sem hann gerði með vangaveltum um land. Þetta var aðeins mögulegt á fyrstu árum byltingarinnar vegna vaxandi óstöðugleika stjórnmálaástandsins í Frakklandi, sem kom í veg fyrir að hann gæti haldið áfram fjármálastarfsemi sinni og setti líf hans í hættu. Saint-Simon og Talleyrand ætluðu að græða í Ógnarstjórninni með því að kaupa Maríukirkjuna í Notre Dame, rífa málminn úr þaki kirkjunnar og selja málminn sem rusl. Saint-Simon var fangelsaður vegna gruns um að hafa tekið þátt í gagnbyltingaraðgerðum. Hann var látinn laus árið 1794 í lok ógnarstjórnarinnar. Eftir að hann endurheimti frelsi sitt var Saint-Simon gríðarlega ríkur vegna gengisfalls, en auðæfum hans var í kjölfarið stolið af viðskiptafélaga hans. Eftir það ákvað hann að helga sig stjórnmálafræði og rannsóknum. Eftir stofnun École polytechnique árið 1794, skóli sem stofnaður var til að þjálfa unga menn í listum vísinda og iðnaðar sem styrktur var af ríkinu, tók Saint-Simon þátt í nýja skólanum.
Seinni ár
Þegar hann var tæplega fertugur fór hann í gegnum fjölbreytt nám og tilraunir til að stækka og skýra sýn sína á hlutina. Ein af þessum tilraunum var óhamingjusamt hjónaband árið 1801 með Alexandrine-Sophie Goury de Champgrand, en hann gekk í hjónabandið svo hann gæti haft bókmenntastofu. Eftir eitt ár var hjónabandinu slitið. Niðurstaða tilrauna hans var sú að hann varð afar fátækur og lifði í fátækt það sem eftir var ævinnar. Fyrsta af fjölmörgum ritum hans, aðallega vísindaleg og pólitísk, var Lettres d'un habitant de Genéve, sem komu út árið 1802. Í þessu fyrsta verki kallaði hann eftir stofnun vísindatrú með Isaac Newton sem dýrling. um 1814 skrifaði hann ritgerðina "Um endurreisn evrópska samfélagsins" og sendi hana Vínarþingið. Hann lagði til evrópskt konungsríki sem byggði á Frakklandi og Bretlandi.
Dauði og arfleifð
Þann 9. mars 1823, vegna lítilla áhrifa skrifa sinna á samfélagið (hann hafði vonað að þær myndu leiða samfélagið í átt að félagslegum framförum), reyndi hann sjálfsmorð. Á ótrúlegan hátt mistókst tilraun hans þrátt fyrir að hafa skotið sig sex sinnum og missti hann aðeins sjónina á öðru auga.
Að lokum mjög seint á ferlinum starfaði hann með nokkrum áköfum lærisveinum. Síðasta og mikilvægasta tjáning skoðana hans er Nouveau Christianisme (1825), sem hann lét ólokið.
Hann var grafinn í Le Pére Lachaise kirkjugarðinum í París, Frakklandi.
Iðnhyggja
Saint-Simonismi var kristinn sósíalismi sem gekk út á að stétt upplýstra heimspekinga, vísindamanna og verkfræðinga ættu að leiða iðnvæðingu samfélagsins og stýra því til velsældar fyrir alþýðuna. Hann taldi að forsenda þess að efnahagslífið og samfélagið væru skilvirkt og sköpuðu velsæld þyrfti að viðurkenna iðnaðarstéttina og uppfylla þarfir hennar. Saint-Simon taldi ekki aðeins iðnverkamenn til iðnaðarstéttarinnar, heldur alla sem tóku þátt í vinnu sem gagnaðist samfélaginu, þar með talið fólki í þjónustu, verslun og fjármálum, stjórnendum, vísindamönnum. Öll vinna sem gagnaðist samfélaginu skapaði virðisauka, ekki aðeins líkamleg vinna sem skapaði efnislega hluti.
Saint-Simonismi kenndi að það væri "náttúrulegt stig í félagslegri þróun," samfelld stig samfélagsbreytinga samstanda af öldum af fastmótuðum hugmyndum (e. Ages of settled ideas), venjum og fastmótaðri stjórnskipun sem fylgdi "öldum af umbreytingu" (e. Ages of transition).
Saint-Simon hélt því fram að kapítalismi einkenndist af sóun og óhagkvæmni, sem birtist í því að honum mistækist hrapallega að þroska og nýta færni og greind vinnuaflsins. Mannlegri afkastagetu væri sóað með óeðlilega löngum vinnudögum, vannæringu ásamt menningar- og menntunarskorti. Niðurstöður sínar byggði Saint-Simon á frönsku samfélagi. Hann hélt því fram að alvarlegasta vandamálið sem franskt samfélag stæði frammi fyrir væru óhófleg áhrif aðalsins og útgjöld til hersins. Uppihald hers og aðals var á kostnað iðnaðarstéttarinnar, bæði verkamanna, kapítalíska vinnuveitenda þeirra, menntamenn, vísindamenn og listamenn. Fyrir Saint-Simon krafðist hagkvæmni í hagkerfinu samþjappaðri ákvarðanatöku í höndum upplýstrar (og vel launaðri) elítu.
Það helsta sem stóð í vegi iðnaðarstéttarinnar var önnur stétt sem hann nefndi iðjuleysisstéttina, sem var samsett úr fólki sem hafði getu og hæfni, en kaus frekar að lifa sem sníkjudýr og njóta góðs af vinnu annarra. Hann taldi hvata sníkjustarfsemi iðjuleysisstéttarinnar liggja í því sem hann taldi vera náttúrulega leti mannkyns. Hann taldi að meginhlutverk stjórnvalda í efnahagsmálum væri að tryggja að framleiðslustarfsemi í hagkerfinu væri óhindruð og að draga úr iðjuleysi.
Lénsveldi og Aðalsveldi
Í andstöðu við léns- og hernaðarkerfið þar sem fyrri þáttur þess hafði verið styrktur með endurreisninni, talaði Saint-Simon fyrir form af tæknikratískum sósíalisma, fyrirkomulagi þar sem iðnjöfrarnir ættu að stjórna samfélaginu, svipað og heimspekingakonungurinn eftir Platon. Í stað kirkjunnar ætti andleg stefna samfélagsins að falla undir vísindamennina. Menn sem eru hæfir til að skipuleggja samfélagið fyrir afkastamikið vinnuafl eiga rétt á að stjórna því. Átökin milli vinnu og fjármagns sem síðari tíma sósíalismi lagði áherslu á er ekki til staðar í verkum Saint-Simon, en gert er ráð fyrir að iðnjöfrarnir, sem yfirstjórn framleiðslunnar á að falla undir, skuli ráða í þágu samfélagsins. Síðar fær málstaður hinna fátæku meiri athygli þar til í hans besta verki, Nouveau Christianisme (Hin nýja kristni), tekur það sig nýja mynd trúar. Þessi þróun hugmynda hans olli síðustu deilum hans við Comte.
Miguel Ferrer
Einkalíf
Ferrer er fæddur og uppalinn í Santa Monica, Kaliforníu og er af púertó rískum og írskum uppruna. Stundaði leiklist við The Beverly Hills Playhouse.
Foreldrar hans eru leikarinn José Ferrer og söngkonan Rosemary Clooney. Ferrer var giftur Leilani Sarelle frá 1991-2003 og saman áttu þau tvö börn. Er nú giftur Lori Weinstrub sem hann giftist árið 2005.
Spilar á trommur í hljómsveitinni Jenerators.
Leikarinn George Clooney er frændi Ferrer gegnum móður hans.
Sjónvarp
Fyrsta sjónvarpshlutverk Ferrer var árið 1981 í Magnum, P.I. Frá 1990-1991 þá lék hann alríkisfulltrúann Albert Rosenfield í Twin Peaks. Hefur hann komið fram gestaleikari í þáttum á borð við Cagney & Lacey, T.J. Hooker, Hotel, Miami Vice, ER, Will & Grace, Medium, Desperate Housewives, Lie to Me og CSI: Crime Scene Investigation.
Árið 2001 var honum boðið eitt af aðalhlutverkunum í Crossing Jordan sem Dr. Garret Macy, sem hann lék til ársins 2007.
Hefur verið með stórt gestahlutverk í NCIS: Los Angeles sem Owen Granger, hinn nýi aðstoðaryfirmaður NCIS síðan 2012.
Þjóðvegur 518
Þjóðvegur 518 eða Hálsasveitarvegur er vegur sem liggur um Ísland.
Miguel Ferrer
Sjónvarp
Ferrer lést þann 19. janúar árið 2017, þá 61 árs gamall.
Kvikmyndir
Fyrsta kvikmyndahlutverk Ferrer var árið 1982 í Truckin´ Buddy McCoy. Lék persónuna Bob Morton í RoboCop árið 1987. Hefur hann síðan þá komið fram í kvikmyndum á borð við Arduous Moon, The Harvest, Hot Shots! Part Deux, The Disappearance of Garcia Lorca, Traffic, Silver City og This Is Not a Movie.
Verðlaun og tilnefningar
ALMA-verðlaunin
Action on Film International Film Festival-verðlaunin
Imagen Foundation-verðlaunin
Prism-verðlaunin
Screen Actors Guild-verðlaunin
Seljúktyrkir
thumb|right|Seljúkprins á höggmynd frá 12. eða 13. öld. Seljúktyrkir (tyrkneska: Selçuklular; persneska: سلجوقيان Ṣaljūqīyān; arabíska: سلجوق Saljūq, eða السلاجقة al-Salājiqa) voru tyrkískt súnnímúslímskt ættarveldi undir áhrifum frá persneskri menningu sem ríkti yfir hlutum Mið-Asíu og hluta Mið-Austurlanda frá 11. öld til 14. aldar. Þeir stofnuðu Seljúkveldið sem náði á hátindi sínum frá Anatólíu til Púnjab og var höfuðandstæðingur krossfaranna í Fyrstu krossferðinni. Seljúktyrkir voru að uppruna bandalag tyrkískra ættbálka í Mið-Asíu (ógústyrkja) sem síðar tóku upp persneska siði og tungumál.
Skjaldfannardalur
Skjaldfannardalur er dalur við innanvert Ísafjarðardjúp á Vestfjörðum. Liggur hann sunnan Kaldalóns á Langadalsströnd. Í dalnum eru 2 bæir í búskap, Laugaland og Skjaldfönn.
1340
Atburðir
Dáin
Erlendis
thumb|right|[[Orrustan við Sluys. Mynd frá 15. öld.]]
Fædd
Dáin
Flóreshaf
thumb|right|Kort sem sýnir Flóreshaf Flóreshaf er hafsvæði í Indónesíu milli Litlu-Sundaeyja og Súlavesí. Flóreshaf tengist Balíhafi í vestri, Jövuhafi í norðvestri og Bandahafi í austri.
Sean Murray
Sean Murray (fæddur Sean Harland Murray 15. nóvember 1977) er bandarískur leikari sem er þekktastur fyrir hlutverk sitt sem Timothy McGee í NCIS.
Geislar - Skuldir
Geislar - Skuldir er 45 snúninga hljómplata gefin út af SG - hljómplötum árið 1968. Á henni flytja Geislar fjögur lög.
Sheikh Hasina Wazed
Sheikh Hasina Wazed (bengalska: শেখ হাসিনা ওয়াজেদ) (f. 28. september 1947) er núverandi forsætisráðherra Bangladess, í embætti frá árinu 2009. Hún var áður forsætisráðherra frá 1996 til 2001 og hefur samtals setið lengur en nokkur annar forsætisráðherra landsins.
Sean Murray
Einkalíf
Murray fæddist í Bethesda, Maryland í Bandaríkjunum og eyddi æskuárum sínum nálægt Coffs Harbour í Nýju Suður-Wales, Ástralíu. Murray giftist Carrie James í nóvember 2005 og saman eiga þau tvö börn.
Sheikh Hasina Wazed
Hasina er dóttir fyrsta forseta Bangladess, Sheikh Mujibur Rahman og hefur verið virk í bangladesskum stjórnmálum í um fjörutíu ár. Hún hefur verið formaður Awami-bandalagsins frá árinu 1981 og var sem slík leiðtogi stjórnarandstöðunnar frá 1986 til 1990 og frá 1991 til 1995 og forsætisráðherra Bangladess frá 1996 til 2001. Hasina varð forsætisráðherra á ný eftir stórsigur Awami-bandalagsins árið 2009. Hún hóf sitt þriðja kjörtímabil sem forsætisráðherra eftir kosningar árið 2014 en í þeim kosningum neituðu flestir stjórnarandstöðuflokkarnir að taka þátt vegna ósættis um framkvæmd þeirra. Í flestum fyrri kosningum landsins hafði óháð bráðabirgðastjórn verið skipuð til þess að sjá um framkvæmd kosninga en árið 2011 ákvað Hasina að falla frá því kerfi og skipaði þess í stað stjórn eigin bandamanna til að sjá um kosningarnar.
Sean Murray
Fjölskylda
Murray er stjúpsonur framleiðandans Donald Bellisario sem er höfundurinn að NCIS. Yngri bróðir hans Chad M. Murray er framleiðandi við þáttinn, ásamt því að móðir hans Vivienne lék í fyrstu þáttaröðinni sem hin dularfulla ræðhærða kona sem Gibbs sást með. Hálfsystir hans Troian Bellisario lék systur Murrays, Sarah McGee og hálfbróðir hans Michael Bellisario lék Charles „Chip“ Sterling í þriðju þáttaröðinni.
Sheikh Hasina Wazed
Hasina og Awami-bandalagið unnu stórsigur í kosningum árið 2018 en kosningarnar einkenndust af ofbeldi milli kjósenda og stjórnarandstaðan líkti þeim við „farsa“.
Sean Murray
Ferill
Fyrsta hlutverk Murray var í sjónvarpsmyndinni Backfield in Motion frá 1991. Lék í galdramyndinni Hocus Pocus frá 1993 með Betty Midler og Söru Jessicu Parker. Honum var boðið hlutverk í sjónvarpsþættinum Harts of the West sem Zane Grey Hart og kom fram í 15 þáttum. Murray var gestaleikari í sjónvarpsþættinum JAG sem stjúpfaðir hans Bellisario var framleiðandi að. Hefur síðan 2003 leikið NCIS alríkisfulltrúann Timothy McGee í sjónvarpsþættinum NCIS.
Verðlaun og tilnefningar
Young Artist verðlaunin
Sheikh Hasina Wazed
Í um tuttugu ár hefur helsti keppinautur Hasina verið leiðtogi bangladesska Þjóðernisflokksins (BNP), Khaleda Zia. Konurnar tvær hafa skipst á því að vera forsætisráðherrar landsins (að undanskyldum bráðabirgðastjórnum) frá árinu 1991.
Club Atlético Independiente
Club Atlético Independiente, almennt þekkt sem Independiente, er argentínskt knattspyrnufélag með aðsetur í Avellaneda einni af útborgum Buenos Aires. Það er talið eitt af fimm „stóru“ fótboltaliðunum í Argentínu þrátt fyrir að hafa síðast orðið Argentínumeistari árið 2002. Independiente er kunnast fyrir afrek sín utan heimalandsins þar sem það hefur m.a. unnið Copa Libertadores oftast allra, sjö sinnum - þar af fjórum sinnum í röð frá 1972 til 1975. Árin 1973 og 1984 varð liðið heimsmeistari félagsliða eftir sigra á Evrópumeisturunum.
Deildarmeistarar
(16) 1922 (AAm), 1926 (AAm), 1938, 1939, 1948, 1960, 1963, 1967 Nacional, 1970 Metropolitano, 1971 Metropolitano, 1977 Nacional, 1978 Nacional, 1983 Metropolitano, 1988–89, 1994 Clausura, 2002 Apertura
Copa Libertadores
(7) 1964, 1965, 1972, 1973, 1974, 1975, 1984
HM félagsliða
(2) 1973, 1984
Copa Sudamericana
(2) 2010, 2017
Alþjóðaþingmannasambandið
Alþjóðaþingmannasambandið (e. Inter-Parliamentary Union; fr. Union Interparlementaire) er samband þinga sem stofnað var árið 1889 að undirlagi hins franska Frédérics Passy og hins breska Randals Cremer. Frá stofnun sinni hefur Alþjóðaþingmannasambandið verið einn helsti vettvangur alþjóðasamstarfs þingmanna og flest þjóðþing heims eiga aðild að því. Árið 2019 áttu 178 þjóðþing aðild að sambandinu og 12 svæðisbundin þingmannasamtök aukaaðild. Alþingi hefur verið aðili að Alþjóðaþingmannasambandinu frá árinu 1951. Sambandið er elsti alþjóðlegi samstarfsvettvangur á sviði stjórnmála sem enn starfar.
Lög sambandsins kveða á um að tilgangur þess sé að „vinna að friði og samstarfi meðal þjóða og treysta lýðræði og þjóðkjörin fulltrúaþing í sessi“. Stefnt er að þeim markmiðum með því að örva samstarf og skoðanaskipti milli þingmanna, standa vörð um mannréttindi og auka almenningsvitund um starfsemi þjóðþinga. Alþjóðaþingmannasambandið hefur haft áheyrnaraðild að Sameinuðu þjóðunum frá árinu 2002.